Document ID: /roh_data/filtered/fineweb-2-filterrobots_roh.jsonl.gz/2562

Tenor la polizia chantunala sa tracti d’in alpinist tudestg da 36 onns ch'era sin ina tura da skis l'avust dal 1963. El aveva bandunà la chamona Boval ed era sparì dapi lura.
Las stads passadas han alpinists scuvert parts da la bara ed equipament. Cun cumparegliar ils chats cun actas veglias e cun in'analisa da DNA ha la bara pudì vegnir identifitgada.
Ils glatschers dattan adina puspè liber parts da baras. En la regiun dal Bernina valan 40 persunas anc adina sco sparidas.
RR novitads 10:00